Anjing air Romagna

Anjing air Romagna ialah satu baka anjing. Ia merupakan baka tradisional di tanah rawa Delta del Po yang dahulunya meluas, iaitu di bahagian timur rantau Emilia-Romagna di Itali. Di sana, ia digunakan sebagai gundog, khususnya sebagai anjing pengutip air. Selepas penyaliran kawasan besar habitat tanah lembap di kawasan asalnya pada abad kesembilan belas dan abad kedua puluh, ia semakin kerap digunakan untuk memburu trufel. Pada abad kedua puluh satu, ia dapat dibela sebagai haiwan pendamping.

Sejarah
Lagotto berasal dari tanah rawa dan lagun yang dahulunya meluas di Delta del Po, iaitu di kawasan seperti Comacchio dan Ravenna, di bahagian timur bekas rantau Romagna di Itali.

Anjing yang menunjukkan sesetengah keserupaan dengan lagotto moden muncul dalam pelbagai lukisan dari Itali utara. Salah sebuah ialah anjing kecil di belakang kaki Ludovico III Gonzaga, Marchese Mantova, dalam frekso pada dinding barat Camera degli Sposi di Istana Duca di Mantova – kini di Lombardia – yang dilukis pada antara tahun 1465 dengan tahun 1474 oleh Andrea Mantegna. Sebuah lagi, dari hampir dua ratus tahun kemudian, ditunjukkan dalam potret karya Paolo Antonio Barbieri tentang saudari beliau dan saudara beliau – pelukis Il Guercino – dengan seekor anjing dan seekor kucing.

Fungsi tradisionalnya adalah sebagai gundog, khususnya anjing pengutip air, yang membawa buruan tertembak kembali ke darat atau perahu jalur di perairan. Sejak penyaliran kawasan besar habitat tanah lembap di kawasan asalnya, ia kini lebih kerap digunakan untuk memburu trufel. Ia telah dikenali sejak abad keenam belas, tetapi tidak tersebar luas sehingga abad kesembilan belas.

Ia diterima sementara oleh Persekutuan Kinologi Antarabangsa pada tahun 1995 dan mendapat penerimaan penuh pada tahun 2005. Pada tahun 2018, Ente Nazionale Cinofilia Italiana merekodkan 2207 pendaftaran baharu.

Ciri
Lagotto bersaiz kecil hingga sederhana, jarang melebihi  pada paras kelasa, terbina dengan berkuasa dan berpenampilan desa. Ia kira-kira bergaris luar segi empat sama, iaitu panjang tubuhnya lebih kurang sama dengan ketinggian. Lapis bulunya tebal, mirip wul, dan berkeriting halus menjadi gelung. Lapis bulunya mungkin sepenuhnya putih pudar, atau putih pudar dengan tompok-tompok jingga atau perang atau kemerah-merahan, atau jingga padu atau perang sama ada dengan tanda-tanda putih atau tanpa tanda-tanda putih.

Lagotto biasanya hidup sehingga kira-kira lima belas tahun. Gangguan neurologi yang telah dikenal pasti pada baka ini termasuk abiotrofi serebelum dan epilepsi idiopati.

Kegunaan
Lagotto dahulunya digunakan terutamanya sebagai gundog, khususnya sebagai anjing pengutip air. Selepas penyaliran kawasan besar habitat tanah lembap di kawasan asalnya pada lewat abad kesembilan belas dan awal abad kedua puluh, ia semakin kerap digunakan untuk memburu trufel. Pada abad kedua puluh satu, ia dapat dibela sebagai haiwan pendamping.

Catatan

Rujukan

Bacaan lanjut



Air Romagna, Anjing
Air Romagna, Anjing
Air Romagna, Anjing
Air Romagna, Anjing
Air Romagna, Anjing
Air Romagna, Anjing